Document ID: 32000D0080

ΑΠΟΦΑΣΗ ΤΗΣ ΕΠΙΤΡΟΠΗΣ
της 20ής Δεκεμβρίου 1999
για την τροποποίηση της απόφασης 1999/120/ΕΚ για την κατάρτιση προσωρινών πινάκων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές εντέρων ζώων
[κοινοποιηθείσα υπό τον αριθμό Ε(1999) 4697]
(Κείμενο που παρουσιάζει ενδιαφέρον για τον ΕΟΧ)
(2000/80/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 4,
Εκτιμώντας τα ακόλουθα:
(1) Οι προσωρινοί κατάλογοι των εγκαταστάσεων των τρίτων χωρών που παράγουν έντερα ζώων έχουν καταρτιστεί με την απόφαση 1999/120/ΕΚ της Επιτροπής(3).
(2) Το Μπαγκλαντές, το Μεξικό, η Νικαράγουα και ο Παναμάς έχουν αποστείλει τους καταλόγους των εγκαταστάσεων παραγωγής εντέρων ζώων, για τις οποίες οι αρμόδιες αρχές πιστοποιούν ότι οι εγκαταστάσεις ανταποκρίνονται στους κοινοτικούς κανόνες.
(3) Οι προσωρινοί κατάλογοι των εγκαταστάσεων παραγωγής εντέρων ζώων μπορούν κατ' αυτό τον τρόπο να καταρτιστούν για το Μπαγκλαντές, το Μεξικό, τη Νικαράγουα και τον Παναμά. Συνεπώς πρέπει να τροποποιηθεί η απόφαση 1999/120/ΕΚ.
(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Στον τίτλο της απόφασης 1999/120/ΕΚ οι λέξεις "στομαχιών και κύστεων" προστίθενται στο τέλος.
2. Στο άρθρο 1, στην πρώτη και δεύτερη παράγραφο μετά τη λέξη "εντέρων" προστίθενται οι λέξεις "στομαχιών και κύστεων".
Άρθρο 2
Το κείμενο του παραρτήματος της παρούσας απόφασης προστίθεται στο παράρτημα της απόφασης 1999/120/ΕΚ.
Άρθρο 3
Η παρούσα απόφαση εφαρμόζεται από τις 15 Δεκεμβρίου 1999.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 20 Δεκεμβρίου 1999.

Labels: 17
5
0
3
6